
Naslov: Nove pridobitve v Bistrici ob Sotli
Napoved za voditelja:

Potem ko je skupina 24 študentov arhitekture, ki so sodelovali na arhitekturno projektni delavnici, spomladi pripravila vrsto idejnih rešitev za prostorske ureditve več območij občine Bistrica ob Sotli, so ta mesec eno od idej tudi uresničili in postavili promocijskih paviljon, ki je nastal iz dog starih sodov, ki so propadali v nekdanji grajski kleti na Bizeljskem. Ob občinskem prazniku, ki ga praznujejo konec junija, pa bodo odprli še mladinski hotel in kozolec na prireditvenem prostoru pri občinski stavbi.
H1: Študentje arhitekture so iz dog starih sodov izdelali paviljon
H2: Bistrica ob Sotli bo bogatejša še za mladinski hotel Gabronka in prireditveni kozolec 

H3: S temi in z novimi naložbami želijo v kraj privabiti tuje in domače turiste
T- Iz Bistrice ob Sotli GORAN ROVAN /

X- Snemalec in montažer Miloš Šantek  /

Udeleženci arhitekturno projektne delavnice so se odločili, da za bistriško občino izdelajo promocijski paviljon.

T- MATEJ BLENKUŠ /
X- prodekan Fakultete za arhitekturo v Ljubljani /

»Namenjen bo v resnici v času prireditev, to so sejmi in podobno, kot pokrita stojnica, sicer pa kot objekt, ki z svojo tradicijo izgradnje iz starih delov sodov, iz dog seveda, spominja na vinarsko dediščino občine.«
Študentje ljubljanske fakultete za arhitekturo so se uresničevanja ideje lotili zavzeto in z velikim veseljem.
T- PETRA JAKULIN VAVPOTIČ /
X- študentka Fakultete za arhitekturo v Ljubljani /

»Najtežje se mi zdi v bistvu, da so, temeljenje. Ker je blo treba vse pod kotom, tako da je blo tle še mal znanja opisne geometrije zraven. Drugač smo pa porabil doge starih sodov, ko smo jih pa v bistvu na spojih privijačl s kovinskimi elementi.«
T- PETRA LUKOVAC /
X- študentka Fakultete za arhitekturo v Ljubljani /

»Ful dobra izkušnja, da dejansko neki videš kako nastaja čist od začetka pa do konca, pa da potem res sam sodeluješ pr teh ročnih delih, pa da, ne vem dejansko vsak stik ne sam rišeš, ampak ga potem tud sam skupi zašraufaš.«
Paviljon bo kmalu dobil še platno, ob njem pa bodo zasadili vinsko trto. Ob občinskem prazniku pa bo Bistrica ob Sotli bogatejša še za dva objekta.

T- FRANJO DEBELAK /
X- župan občine Bistrica ob Sotli /

»Mladinski hostl z približno 19 oseb v bistvu zaključujemo projekt ureditve Gabronke. Seveda tretji je postavitev kozolca na prireditvenem prostoru, ki praktično je že v funkciji in bo ena krasna podlaga za turistični razvoj občine Bistrica ob Sotli.«
V bistriški občini vidijo namreč eno od glavnih možnosti razvoja ravno v turizmu. Ob tem pa se zavedajo, da zgolj neokrnjena narava in gostoljubni domačini ne bodo dovolj, da se vse bolj razvajeni turisti odločijo za obisk ravno njihovega kraja.

